威廉王子偕大仔做「吉祥物」撐維拉
2024年04月12日 21:05
東網電視
更多新聞短片
威廉王子同喬治王子入場撐維拉。(電視截圖)
阿士東維拉喺歐協聯8強首回合主場2比1擊敗里爾,作為忠實球迷嘅王儲威廉王子,呢晚再同長子喬治王子入場支持,電視畫面見到兩父子當維拉攻入1比0領先時,齊齊興奮鼓掌。
威廉王子一直係維拉球迷,而10歲長子喬治亦受其影響,成為維拉粉絲一員。呢晚喬治王子戴上紫紅色維拉圍巾,支持愛隊出戰歐協聯,亦係凱瑟琳王妃宣布接受癌症治療後,喬治王子首次公開露面。
凱瑟琳王妃早前宣布患癌消息,其3名子女一直受保護,避免露面,有消息人士透露,3名子女已經適應媽媽接受治療的生活,而子女們反過來成為威廉王子和凱瑟琳王妃的最大支持。有分析指,喬治王子入場睇波,相信凱瑟琳的情況順利。